MT
C 207/18
Il-Ġurnal Uffiċjali tal-Unjoni Ewropea
23.5.2022
Is-sitt, il-Qorti Ġenerali applikat b’mod żbaljat il-liġi dwar ksur suffiċjentement serju meta kkonkludiet li ma kienx hemm żball serju u manifest f’dak li jirrigwarda l-ksur mill-Kummissjoni tal-prinċipji fundamentali ta’ amministrazzjoni tajba u/jew ta’ diliġenza; Is-seba’, il-Qorti Ġenerali applikat b’mod żbaljat il-liġi dwar ksur suffiċjentement serju meta kkonkludiet li ma kienx hemm żball serju u manifest f’dak li jirrigwarda l-ksur mill-Kummissjoni tal-prinċipju fundamentali ta’ dritt għal twettiq ta’ negozju jew kummerċ.
Talba għal deċiżjoni preliminari mressqa mit-Tribunale Amministrativo Regionale per il Lazio (l-Italja) fil-25 ta’ Frar 2022 – BM, NP vs Ministero dell’Istruzione, dell’Università e della Ricerca (Kawża C-132/22) (2022/C 207/25) Lingwa tal-kawża: it-Taljan Qorti tar-rinviju Tribunale Amministrativo Regionale per il Lazio Partijiet fil-kawża prinċipali Rikorrenti: BM, NP Konvenut: Minnistero dell’Istruzione, dell’Università e della Ricerca Domanda preliminari L-Artikolu 45(1), l-Artikolu 45(2) TFUE u l-Artikolu 3(1)(b) tar-Regolament (UE) Nru 492/2011 tal-Parlament Ewropew u tal-Kunsill tal-5 ta’ April 2011 dwar il-moviment liberu tal-ħaddiema fi ħdan l-Unjoni (1) għandhom jiġu interpretati bħala li jipprekludu regola bħal dik prevista fl-Artikolu 1(655) tal-Liġi Nru 205/2017, li tgħid li, għal sehem fi proċedura ta’ inklużjoni fil-listi għall-konklużjoni ulterjuri ta’ kuntratti ta’ tagħlim għal żmien determinat fl-istabbilimenti Taljani tal-AFAM, titqies biss l-esperjenza professjonali miksuba mill-kandidati f’dawn l-istabbilimenti nazzjonali, u mhux dik li jkunu kisbu fi stabbilimenti tal-istess livell f’pajjiżi Ewropej oħra, peress li l-proċedura inkwistjoni għandha l-għan partikolari li tiġġieled il-fenomenu tax-xogħol prekarju fl-Italja; fil-każ li din il-leġiżlazzjoni Taljana ma tkunx ikkunsidrata mill-Qorti tal-Ġustizzja bħala f’kunflitt b’mod astratt mal-qafas leġiżlattiv Ewropew, il-miżuri li hija tipprevedi jistgħu jitqiesu proporzjonati, fil-konkret, mal-għan ta’ interess ġenerali msemmi iktar 'il fuq?
(1)
ĠU 2011, L 141, p. 1.
Talba għal deċiżjoni preliminari mressqa mill-Conseil d’État (Franza) fl-1 ta’ Marzu 2022 – Association Avocats pour la défense des droits des étrangers (ADDE) et vs Ministre de l’Intérieur (Kawża C-143/22) (2022/C 207/26) Lingwa tal-kawża: il-Franċiż Qorti tar-rinviju Conseil d’État Partijiet fil-kawża prinċipali Rikorrenti: Association Avocats pour la défense des droits des étrangers (ADDE), Association nationale d’assistance aux frontières pour les étrangers (ANAFE), Association de recherche, de communication et d’action pour l’accès aux traitements (ARCAT), Comité inter-mouvements auprès des évacués (CIMADE), Fédération des associations de solidarité avec tou-te-s les immigré-e-s (FASTI), Groupe d’information et de soutien des immigré.e.s (GISTI), Ligue des droits de l’homme (LDH), Le paria, Syndicat des avocats de France (SAF), SOS – Hépatites Fédération Konvenut: Ministre de l’Intérieur